שיחת ויקיפדיה:מיזמי ויקיפדיה/תחרות הכתיבה/התחרות השביעית

message: אז ככה, בהתאם לדיונים שהיו ואורכבו אני מציע מספר הצעות על מנת לשפצר את התחרות הקרובה: 
# תאריך ומשך: יריית הפתיחה - אמצע יולי (אחרי גמר המונדיאל), סיום - אמצע סוף אוגוסט.
# בתים: נשמור על המבנה הקיים של שלושה בתים + תחרויות המשנה. (הייתי רוצה לפצל ליותר, אבל נשאר עם 3 משקולי כמות שופטים וכמות משתתפים).
#מגבלות אורך: הפורמט הקיים של אורך מקסימלי לכניסה של 5K. 
# חביב הקהל: נוסיף פרס אחד נוסף לחביב הקהל, השאלה היא האם אחד לכל התחרות, או לכל בית... (אני נוטה לאחד כללי. ההצבעה, בכל מקרה, תהיה חשאית.
# פרסים: השנה ניתן דגש יותר על נושא הפרסים שהתפוגג לאחר התחרות...
# פיצ'ר נוסף, שלדעתי יתן גיוון, הוא מקבצי ערכים. אני מבקש לתת את הדעת איך ניתן לשלב את הנושא הזה גם כן. 
דעות, הערות, הארות ונאצות יתקבלו בברכה • עודד (Damzow) • שיחה • !For King and Country‏ • 08:55, 15 במאי 2010 (IDT)
thread_title:  ראשית ארגון 

message: :אני חושב שהתחרות צריכה להיות מוקדשת למקבצי ערכים (מה שקראתי לו בארכיון "סט ערכים") בלבד ולא לכתיבת ערך מומלץ:
replies: text: *זה חידוש מרענן, ולא לחזור כל הזמן על אותה תחרות

text: *אי אפשר לשפוט בין מקבץ ערכים לבין ערך מומלץ. אלו דברים שונים. אי אפשר גם להגדיר פרס או בית נפרד למקבצי ערכים כנראה משיקולי כמות שופטים ומשתתפים. שיקולי העריכה והשיפוט שונים ולכן זה חייב לרוץ בצורה נפרדת מתחרות רגילה, ואחרת עלולים לבלבל בין מקבץ ערכים לבין ערך מומלץ + הכחלה של ערכים סביבו.

text: *כתיבה של מקבצים תעודד יותר עבודה שיתופית.

text: אם זה לא במקום אלא בנוסף, עדיף בכלל לא להוסיף את זה. ערן - שיחה 09:43, 15 במאי 2010 (IDT)
replies: text: :יתכן שהרעין של ערן הוא טוב. צריך לבחון אותו. גילגמש • שיחה 09:47, 15 במאי 2010 (IDT)

text: :שיקולי מספר הבתים - אני פשוט רציונלי, בתחרות הקודמת הייתי צריך לחפור מתחת לאדמה על מנת לאייש 12 משרות שיפוט, ואני בספק אם אצליח למצוא שלושה נוספים הפעם.

text: :אתה יודע מה, אין לי בעייה להגביל את התחרות לכתיבת מקבצי ערכים. אפילו  הנושא הזה. דעות נוספות? • עודד (Damzow) • שיחה • !For King and Country‏ • 09:48, 15 במאי 2010 (IDT)

text: :כמי שהיה לו הכבוד להיות ממייסדי התחרות, אני ארשה לעצמי לומר שעם השנים איבדנו את הפוקוס המקורי (והלא כל-כך-מוצהר) של התחרות: נראות וחשיפה שיעזרו לגיוס של ויקיפדים חדשים ולהגברה של מידת ההנאה, הקולגיאליות והשיתופיות במיזם. תחרות שבה אותה קבוצה צרה של ויקיפדים פעילים היא כותבת הערכים וגם השופטת אותם איננה מעניינת במיוחד, בטח שלא בפעם השביעית. על כן אני מציע:

text: :* יכול להיות שנדרש בית נפרד (או בית "וירטואלי" נפרד, דהיינו פרס מיוחד) לוויקיפדים חדשים בלבד.

text: :* יכול להיות שנרדש בית נפרד (או בית "וירטואלי" נפרד) לצוותי כותבים, כאשר צוות הוא שני ויקיפדים ומעלה.

text: :* חייב לקום צוות מתנדבים שימשוך לפה ב"כוח" כותבים חדשים לצורך התחרות. למשל, יש בוודאי עשרות פורומים מתאימים ב"תפוז" שכותביהם ישמחו להשתתף בערכים הקרובים בלבם. בעבר קראנו לזה "צוות ליווי לוויקיפדים חדשים", אבל צריך לשנות את שמו לצוות גיוס, למעשה. ואפשר גם לפרסם באמצעים אחרים מחוץ לאתר.

text: :* התחרות חייבת להפוך לסוג של "שיחת היום" בוויקיפדיה, ממש כמו שלהבדיל הייתה המחלוקת הגדולה האחרונה בפרלמנט. תחרות שמעניינת את משתתפיה בלבד לא שווה את המאמץ. יכול להיות שצריך לחייב ערכים לעבור שלב של הגהה ושיפור על ידי הקהילה (ולא על ידי כותביהם) לפני שלב השיפוט, כבר היה לנו משהו כזה בתחרויות הראשונות. אפשר לקבוע שערך שלא עבר שלב כזה לא יישפט בתחרות.

text: :* יכול להיות שיש לאסור השתתפות על מי שזכו כבר בפרס. כן, כולנו יודעים שאלמוג ואביהו הם בין הכותבים הכי טובים שקמו לנו, ואפשר לעבור הלאה :)

text: :אם יהיו לי רעיונות מוצלחים נוספים, אוסיפם בהמשך. ‏Harel‏ • שיחה 09:55, 15 במאי 2010 (IDT)
replies: text: ::אתה טועה, הראל. בתחרות הקודמת השתתפו ויקיפדים חדשים רבים שלא לקחו חלק בתחרות החמישית. אחד מהם אפילו זכה (אני לא זוכר מי זכה בשני הבתים האחרים). כך שהתחרות בהחלט מושכת את החדשים. דווקא הותיקים לא השתתפו כל כך בכתיבה. גילגמש • שיחה 10:00, 15 במאי 2010 (IDT)
replies: text: :::לדעתי צריך לחזור להרחבת ערכים ולהמנע מכתיבת ערכים חדשים. התחרות, לפי מה שהבנתי מדפי שיחה קודמים, נולדה על מנת לצמצם את כמות הקצרמרים ובמקום זאת הפכה לתחרות כתיבת ערכים חדשים. ערכים חדשים ימשיכו להיכתב, אבל עבודת תחזוקה ושיפור ערכים היא פחות מעניינת. 10:03, 15 במאי 2010 (IDT)
thread_title: מקבצי ערכים

message: עברתי שוב על התקנות של התחרות החמישית, על "תקנון התחרות" ועל "עשרת הדיברות לערכים בתחרות" אני לא רואה בעייה מהותית בתקנות ובכללים אלא באכיפתם. בתקנה מס' 6 בתקנון התחרות נכתב: "השופטים לא יוכלו להשתתף בתחרות כמועמדים. יש להימנע גם ממצבים של ניגוד אינטרסים ברור." . כפי שאני מבינה זאת וכך הבנתי זאת גם בזמנו, שופט צריך להמנע מכל פנייה למתחרה בתחרות בכל מקום שהוא למעט הנחיות הקשורות בתחרות עצמה והניתנות לכל המתחרים באותה עת, באותו לשון ובאותה שפה. שופט לא יפנה בדפי השיחה שלהם למתחרים וילחץ עליהם להכחיל ערכים, שופט לא ייתן עצות למתחרים בדפי השיחה של הערך, וכמובן שופט גם לא יערוך בערך עצמו גם אם נראה לו שזו תקלדה קטנה מאד ולא מהותית. השיפוט צריך להיות שקוף וברור ואחיד לכולם. כל סטיה מכללים אלה יוצרת ניגוד אינטרסים בין השיפוט לערך, גם אם השופט משוכנע בכל רמ"ח אבריו ושס"ה גידיו שהוא לא יושפע מפעולותיו, הוא מושפע. כל המתחרים צריכים להרגיש שהם מקבלים יחס זהה, וכי הערכים נבדקים רק על פי התוצאה הסופית שנכתבה אך ורק על ידי כותב הערך וויקיפדים אחרים שעזרו לו Hanay •  שיחה • את נשר כבר ראית? 09:33, 15 במאי 2010 (IDT)
replies: text: אכן. זהו מהות השיפוט. דרך אגב, חשבתי לשלב שיפוט קהילתי ושיפוט אישי (ביחס של 70% משקל לשופטים ו-20% לקהילה). ככה נוכל לתת לקהילה להרגיש שהיא חלק מתהליך השיפוט. בנוסף לחביב הקהל או במקום... איך זה בתור רעיון? • עודד (Damzow) • שיחה • !For King and Country‏ • 09:36, 15 במאי 2010 (IDT)
replies: text: :עודד, אני מסכימה שזה מהות השיפוט, אבל לצערי בתחרות הקודמת לא היתה הקפדה על כללים אלה. לכן מצאתי לנכון להדגיש את הנושא (ואני מקוה שלא יצרתי לי עכשיו שונא  ). הייתי אפילו מחמירה ומוסיפה כלל: שופט שיסטה מכללים אלה יפסיק מיידית להיות שופט. לגבי הרעיון של 70/30 זה רעיון מצויין,  השאלה היא רק איך מיישמים אותו Hanay •  שיחה • את נשר כבר ראית? 09:42, 15 במאי 2010 (IDT)
replies: text: ::אני מתנגד לרעיון האחרון. כמו כן, איני רואה פגם בעזרה שמגיש השופט למשתתף. הערותיו יכולים לבוא בדפי שיחה כמו הערותיו של כל ויקיפד. כמו כן, בהליך השיפוט עצמו אני לא רואה סיבה שבגללה השופט לא יתקן על הדרך טעויות דפוס וכו'. הרי השופט שיבוא אחריו יכול לבדוק את הגרסה הלא ערוכה. גילגמש • שיחה 09:44, 15 במאי 2010 (IDT)
replies: text: ::: מי שלוקח על עצמו להיות שופט, מפסיק להיות "כמו כל ויקיפד" לערך זה בתקופת התחרות.  ההנחה היא ששופט הוא ויקיפד מאד מנוסה. מתן עזרה שלו לערך היא בבחינת הכנסת עצמו לכתיבת הערך. וזה יוצר ניגוד אינטרסים ברור כפי שנכתב בתקנון.  לגבי המשפט "הרי השופט שיבוא אחריו יכול לבדוק את הגרסה הלא ערוכה" אני קודם כל מתייחסת לאי עריכה לפני סיום התחרות. אסור לשופט לכתוב אפילו פסיק בערך כל עוד לא הסתיימה התחרות. אבל גם לאחריו, לא תמיד שמים לב לכך. ואנשים מושפעים. אז רצוי הלימנע גם ממראית עין. שהשופט ירשום לעצמו את התקלדות הטעויות וכאשר השיפוט יסתיים יוכל להיכנס ולתקן. עדיף כך Hanay •  שיחה • את נשר כבר ראית? 10:10, 15 במאי 2010 (IDT)
replies: text: ::::השופטים תמיד נמנעו מלהתערב בערך בעת כתיבתו, אך אף פעם לא היתה בעיה עם עריכה קלה לאחר מעשה. לגבי הערות בדף השיחה - אני לא מסכים איתך. אין סיבה למנוע מהממשתמש את עזרת השופט. מדובר אחרי הכל לא רק בתחרות אלא גם בשיתוף פעולה ויקיפדי למטרה משותפת. הערות בונות מצד השופט יכולים לסייע בכך. גילגמש • שיחה 10:36, 15 במאי 2010 (IDT)
replies: text: :::::גילגמש, לשם הערות בונות יש ויקיפדים אחרים שמניסיוני, מוכנים לסייע ולעזור. בזמן התחרות גיליתי קהילה מדהימה שהציעה לי את עזרתה, כולל שני מתחרים בבית שלי ברוקולי ודניאל צבי שעזרו לי ביוזמתם. הערות של שופטים רק מלחיצות. מתחרה לא מתייחס להערות שופט כעזרה, אלא כציווי לעשות משהו, שאם הוא לא יעשה זאת אז בטוח שהוא יפסיד. כך אני הרגשתי בתחרות. אני אומרת לך זאת מפורשות. עשיתי דברים שלא התכוונתי לעשות רק בגלל הנחיות שקיבלתי שאינן קשורות בתחרות עצמן. ההנחיות האלה נתנו לי תחושה לא טובה. אני רוצה למנוע מאחרים את התחושה הזאת Hanay •  שיחה • את נשר כבר ראית? 11:39, 15 במאי 2010 (IDT)

text: כשאני הייתי שופט, בשלב שיפוט ובדיקת הערכים, כן ביצעתי עריכות, הגהות ותיקון תקלדות למיניהן. הרי המטרה היא לייצר ערכים טובים, ולכן אין סיבה שהערך ישאר עם טעויותיו. עכשיו בטח תישאלי האם זה לא פגע בשיפוט? ראשית - אני שופט את הגרסה לפני התיקונים שביצעתי, ולגבי שאר השופטים - הסכמנו ששופטים/בודקים/מנקדים לפי הגרסה האחרונה של הערך לפני שנגענו בו (בשביל מה יש לשונית "גרסאות קודמות"? ). בברכה, MathKnight הגותי (שיחה) 11:46, 15 במאי 2010 (IDT)
replies: text: :אין לי ספק שהיו מספר שופטים שנהגו לעשות זאת, לכן מצאתי לנכון לציין זאת. המטרה היא לייצר ערכים טובים, אבל חשוב שתעשה בצורה שהיא השקופה ביותר. הניראות גם היא חשובה.  כדי לייצר ערכים טובים דרך תחרות, המתחרים צריכים להרגיש טוב עם התחרות. ומה מבטיח לך שכל שופט שם לב ולא שכח להסתכל על הגרסאות הקודמות? אני לא מבינה מה הבעיה להתאפק קצת ולבצע את התיקונים האלה לאחר סיום התחרות? ואם תשכחו לתקן, אז אחרים יתקנו. הרי סיכוי סביר שהערכים שמשתתפים יעברו אחר כך למומלצים, ויש מספיק ויקיפדים שישימו לב למה שהשופטים שמו לב ויתקנו. מה עוד שבמקרה הנוכחי אם הרעיון של עודד להוסיף גם שיפוט של הקהילה יעבור, מה מבטיח לך שהויקיפדים יעשו זאת, מה מבטיח לך שהם ידעו איך עושים זאת? Hanay •  שיחה • את נשר כבר ראית? 11:58, 15 במאי 2010 (IDT)
replies: text: :: כמעט תמיד השופטים הם ויקיפדים ותיקים, ולכל בית יש מעט שופטים, כך שזו לא בעיה לתאם איתם שהבדיקה תעשה לפי הגרסה האחרונה לפני שתיקנו אותה השופטים. הרבה תקלות - כגון תקלדות, קישורים פנימיים וניסוחים - הן תקלות שנוטות לברוח ולהיעלם משדה הראייה ולא תמיד מוצאים אותן בקריא ראשונה. תקלות שכאלה יכולות להישאר הרבה זמן בערכים (כי המוח של הקורא יודע איזה מילה הוא צריך לקרוא כך שלעיתים קרובות הוא מתעלם ממה שכתוב באמת - וזה הוכח מדעית) ולכן חשוב לתקן אותן ברגע שרואים אותן. בברכה, MathKnight הגותי (שיחה) 12:06, 15 במאי 2010 (IDT)
replies: text: :::גם אני השתתפתי לראשונה בתחרות האחרונה וחוסר ניסיוני היה בעוכרי. טעויות עשיתי למכביר והערך שיצא לא היה מהקצרים. ללא עזרתו האדיבה של אחד השופטים שכמעט וליווה אותי לאורך הדרך, סביר להניח שלא הייתי עומד בלוח הזמנים והערך היה מחמיץ לחלוטין את הנושא שלו. למרות בקשות חוזרות ונשנות למשוך ויקפדים אל ארגז החול בו קרם הערך עור וגידים, הוא היה היחיד שגילה עיניין ואכפתיות בעזרה לויקיפד טירון שאיבד לחלוטין את הכיוון בערך שבו הסתבך אל מעל הפופיק. אז לגבי קהילה תומכת, לצערי לא נתקלתי בה אני לא קיבלתי כל הצעת עזרה והכוונה למעט אותו שופט וגבירה אדיבה מנשר השכנה...ג'וגיגון - שיחה 12:29, 15 במאי 2010 (IDT)

text: לאסור על השופטים לגעת בערכים בבתים שלהם זו גזירה שהציבור לא יכול לעמוד בה. זאת מכיוון שהשופטים הם לרוב הוויקיפדים המומחים והטובים ביותר שיש לנו בתחומים מסויימים, חלקם בעלי מונופול של ממש בתחומם. זה אומר שאם גילגמש משמש כשופט - אין עם מי להתייעץ בנושאי צבא והיסטוריה. אם חנה משמשת כשופטת - אין עם מי לדבר על אספקטים ארכיאולוגים בערכים. אם אלדד משמש כשופט - הלך המגיה הטוב ביותר לערכים. על השופטים להמנע ממעורבות יתרה בערכים, אבל הקהילה שלנו קטנה ולא מגוונת דיה מכדי לאסור עליהם לסייע בבנייתם. זהר דרוקמן - מי לוקחת במונדיאל? 12:37, 15 במאי 2010 (IDT)
replies: text: :ואיך אתה בוחן מתי עזרה קטנה הפכה להרבה יותר מכך. ומה קורה כאשר ערך אחד מקבל סיוע והשני לא? איך אתה מודד את זאת? האם זה הוגן כלפי המתחרים האחרים? רשימת השופטים נקבעת מראש. אז מי שמתחרה יכול לקחת בחשבון בעת בחירת הערך במגבלה הזאת של מי יכול לסייע לו ומי לא.  Hanay •  שיחה • את נשר כבר ראית? 12:44, 15 במאי 2010 (IDT)
replies: text: ::זה לא עניין של "לקחת בחשבון" מראש מי יוכל לעזור ומי לא. ישנם מקרים בהם השופט הוא האדם היחיד שיכול לעזור בפרט מסויים בערך - אולי כזה שגם לא יכולנו לצפות שתהיה לנו שאלה לגביו. מה עושים במקרה כזה? מגישים ערך עם פרט שאנחנו לא סגורים עליו ומנועים מלהתייעץ בנושאו? אני חושב שדי לנו בבירוקרטיה. השופטים צריכים לעזור למי שפונה אליהם. העזרה לא צריכה להגיע לשכתוב קטעים ברמת הפיסקה ומעלה, אלא יותר לכיוון אימות נתונים, עזרה בתעתיק והבהרות לגבי חשיבות דבר וכד'. זה אך מתבקש שהמתחרים יפנו לשופטים - הם אמורים להיות המומחים בנושא.

text: ::למעשה, בואי נלך צעד אחד קדימה - נקים לכל בית תת-דף בו המתחרים יוכלו לבקש את עזרת השופטים (או כל אדם אחר) לגבי הערכים שלהם. כך הכל יהיה שקוף, מזמין ונגיש לכל, וגם נוכל לרכז יותר תשומת לב לתחרות. עם התחלת שלב השיפוט יועברו ההערות והדיונים מאותם תתי-דפים לדפי השיחה של הערך. זהר דרוקמן - מי לוקחת במונדיאל? 12:59, 15 במאי 2010 (IDT)
replies: text: :::הרעיון של תת-דף בו המתחרים יוכלו לבקש עזרה הוא מצויין (אתה שופע היום רעיונות טובים :)).  הוא מסדיר את נושא בקשת העזרה של הויקיפד. והוא מבטיח שבכל מקרה עזרה תינתן רק למי שביקש ולא על ידי פעולה יזומה של השופטים. אני מציעה שהכלל בתת-הדף יהיה כדלקמן: כותב הערך יכתוב בדף מהי העזרה הנחוצה לו, תינתן הזדמנות לויקיפדים שאינם שופטים לתת את העזרה הנחוצה. ורק אם לא מתקבלת עזרה כזאת והשופט הוא באמת היחיד היכול לסייע. הוא יסייע בדף זה. בצורה כזאת, העזרה תהיה גלויה ושקופה לכל הקהילה. דף זה יהיה המקום היחיד בו השופט יוכל לסייע. הוא לא יפנה בדף השיחה של המתחרה ולא בדף השיחה של הערך ולא בכל מקום אפשרי אחר. לא תהיה כל פניה יזומה של שופט למתחרה למעט פניות הקשורות בניהול התחרות. מה דעתך? Hanay •  שיחה • את נשר כבר ראית? 13:43, 15 במאי 2010 (IDT)
replies: text: ::::אני חושב שההגבלה על "הזדמנות לוויקיפדים אחרים" היא מיותרת. זה כבר לא כל כך משנה. אבל שיהיה. זהר דרוקמן - מי לוקחת במונדיאל? 13:48, 15 במאי 2010 (IDT)
thread_title:  הקפדה על תקנות וכללים שיקבעו 

message: אני מציעה מגבלת מינימום של 5K ומגבלת מקסימום של 130K. זו מגבלה גבוהה גם לערכים שהנושא שלהם דורש  ערך ארוך. מגבלת מקסימום מכריחה את הכותבים להתייעל ולא לחזור על עצמם. מאד קשה לקרוא ערך מאד מאד ארוך ובודאי לשפוט אותו. בתחרות החמישית היו ערכים שהיגיעו קרוב ל-200K וקוצצו לאחר מכן בעת ההצבעה למומלצות. זו הוכחה שהדבר ניתן להיעשות Hanay •  שיחה • את נשר כבר ראית? 10:02, 15 במאי 2010 (IDT)
replies: text: איי! זאת הייתה היבלת שלי שדרכת עליה...ג'וגיגון - שיחה 11:37, 15 במאי 2010 (IDT)
replies: text: :הי ג'וגיגון, אני שמחה לראות שאתה חוזר אט אט. אתה יודע בעצמך שבמבט לאחור לא היית בוחר לכתוב על הערך ההיסטוריה של אירופה במסגרת התחרות לו היתה לך מגבלת מקסימום. מראש היית מבין שזו משימה מאד קשה. למה שלא נחסוך גם לאחרים את כל מה שאתה עברת? המגבלה גורמת לכותב הערך לתת את דעתו על כך בעת בחירת הנושא Hanay •  שיחה • את נשר כבר ראית? 12:40, 15 במאי 2010 (IDT)
replies: text: ::אין לי כל בעיה עם קביעת מגבלה, רק ברור שלכל כלל צריכה להיות גם אפשרות של יוצא מהכלל. במידה ומישהו לקח על עצמו פרוייקט שיחרוג מהגבולות המוצעים, צריך לתת לו את האפשרות לסיימו, גם אם זה רק בא כהערכה למאמציו. נראה לי כי קיימת קצת רתיעה מערכים ארוכים, לטעמי ישנם כאלה שהם ממש מעולים... ג'וגיגון - שיחה 13:40, 15 במאי 2010 (IDT)
replies: text: :::מגבלת המקסימום תמנע את התסריט שכתבת לעיל. המגבלה שהצעתי 140K היא לא מגבלה נמוכה. יש היום רק 11 ערכים שעוברים את המגבלה הזאת Hanay •  שיחה • את נשר כבר ראית? 13:47, 15 במאי 2010 (IDT)
replies: text: ::::והנה ה-12 ג'וגיגון - שיחה 16:28, 15 במאי 2010 (IDT)
replies: text: :::::וואו, לפחות עכשיו אני יודעת להיכן נעלמת , והנה כתבת ערך ללא כל תחרות. אתה לא חושב שהגיע הזמן לעלות אותו למרחב הציבורי? כך תוכל לקבל עזרה מאחרים Hanay •  שיחה • את נשר כבר ראית? 17:07, 15 במאי 2010 (IDT)
replies: text: ::::::למרחב הציבורי?, כדי שכולם יראו אותו? הוא עוד צריך עבודה. הוא לא  מוכן! ג'וגיגון - שיחה 23:03, 15 במאי 2010 (IDT)
thread_title:  מגבלות אורך מינימום ומקסימום 

message: אני מבקש לשנות את המגבלה. 5,000 זה ממש כלום לערך משמעותי. כשהתחלתי את ג'יימס ג'ויס הוא נראה ככה  עם 12k, שזה קצרמר מינוס לסופר כזה. לדעתי המגבלה צריכה להיות 15-20. זה מתאים לערך הבא שאני זומם עליו איתן - שיחה 10:20, 15 במאי 2010 (IDT)
replies: text: כפי שניתן לראות כאן, משתמש:איתן/ארגז חול2, רק הבינויקי שלו זה כמעט 3,000. איתן - שיחה 10:26, 15 במאי 2010 (IDT)
replies: text: :15-20 זה הרבה יותר מדי. זה לא הוגן כלפי כותבים שמתחילים מאפס. כמו כן, שופטים יכולים לאשר מקרים חריגים. אם יהיה ערך של 6K ו3K מתוך זה יהיו בינוויקי אני בטוח שיאשרו אותו. גילגמש • שיחה 10:27, 15 במאי 2010 (IDT)
replies: text: :: חן, לי אישרו 12,000. בלי הבינויקי זה היה תשע ומשהו. אין שום יתרון בערך של 100K להתחיל מ10 או 20, לפעמים זה אפילו חיסרון. הסיבה היא - למקד את הערכים הנכתבים בנושאים יותר מרכזיים, שיש עליהם ערך קצר שאינו קצרמר. איתן - שיחה 10:32, 15 במאי 2010 (IDT)
replies: text: :::20K זה ממש לא קצר. זה ערך סביר. גילגמש • שיחה 10:34, 15 במאי 2010 (IDT)
replies: text: :::: תלוי בנושא הערך. איתן - שיחה 10:35, 15 במאי 2010 (IDT)
replies: text: :::::אתה הרי מבקש לקבוע רף כללי ולא אישור מיוחד לערך ספציפי. אם יש ערך ספציפי שבשילו 20K הם קצת, אז השופטים יכלו לאשר את העניין גם עם הכללים הנוכחיים. גילגמש • שיחה 10:37, 15 במאי 2010 (IDT)
replies: text: :::::: אני חושב על מרד רשיד עלי אל-כילאני שהוא כרגע 8KB, אבל ראו את הערך באנגלית והערך המומלץ בערבית. לדעתי לא צריכה להיות מגבלה פורמלית. הוועדה צריכה פשוט להשוות את ה"לפני" וה"אחרי". אלמוג 10:38, 15 במאי 2010 (IDT)
replies: text: ::::::: אני מסכים עם חברי המלומד איתן - שיחה 11:10, 15 במאי 2010 (IDT)
replies: text: ::::::::אני מציעה שמדידת הערך ההתחלתי תעשה על פי טקסט בלבד בהורדת בינוויקי, קטגוריות ותמונות. זו מדידה יותר הוגנת ומביאה למדד אחיד  לגבי ערכים שאין להם כל בינוויקי וערכים שיש להם רבים. עדיין 20K נראה לי יותר מידי. אם הצעתי תתקבל נראה לי שה-5K הוא סביר. אפשר להעלות את הרף ל-6K לא מהותי. אבל 20K , זה רף מינימום גבוה מידי. Hanay •  שיחה • את נשר כבר ראית? 11:32, 15 במאי 2010 (IDT)
replies: text: :::::::::אולי הטעות היא בעצם המדד שמשמש כרף? אם אני מגיע לערך בן 15K ומצליח להרחיב אותו לערך מומלץ בן 95K - מה רע? אני מציע שני מדדים אלטרנטיבים: מינימום 7.5K (כולל בינויקי, תבניות וכד') או הכפלת אורך הערך לכפי 3. זהר דרוקמן - מי לוקחת במונדיאל? 12:45, 15 במאי 2010 (IDT)
replies: text: ::::::::::הרעיון שלך טוב, אבל הוא ממש דורש גם מגבלת מקסימיום. תאר לך שמישהו ייקח ערך של 60K ויכפילו ל-180K ? Hanay •  שיחה • את נשר כבר ראית? 12:54, 15 במאי 2010 (IDT)
replies: text: :::::::::::למרות שאינני מבין את הצורך בה (אם מישהו מצליח לכתוב ערך ראוי בן 180K - נהדר), אין לי בעיות עם מגבלת מקסימום. זהר דרוקמן - מי לוקחת במונדיאל? 13:00, 15 במאי 2010 (IDT)
להגיע ל-180K? לא, תודה. מעל 100,000 (אולי פחות) הערך מתחיל לייגע. איתן - שיחה 13:55, 15 במאי 2010 (IDT)

text: אז הוא לא יזכה. זהר דרוקמן - מי לוקחת במונדיאל? 14:18, 15 במאי 2010 (IDT)
replies: text: : ואגב, אין שום משמעות ל"הכפלת ערך". מה שחשוב הוא כמה אינפורמציה נוספה. אם הערך הוא 20k והוספתי לו 60, הוא יהיה 80. זה שקול להוספת 60 לערך בן 60 כשהתוצאה 120. הכל כמובן בהנחה שמדובר במידע איכותי ואנציקלופדי ולא בפטפטנות לשמה. איתן - שיחה 16:17, 15 במאי 2010 (IDT)

text: מציע ליישר קו עם הגדרת הקצרמר במטא-ויקי: פחות מ- 10k. חובבשירה - שיחה 15:29, 23 במאי 2010 (IDT)
replies: text: :מסכים. לא בטוח שכ-10k זה קצרמר של ממש, אבל זה בוודאות ערך שיש עוד מה להרחיב ולשפר אותו משמעותית. ‏YHYH ۩ שיחה • מיזם הכדורגל במדינות • 08:59, 22/06/2010
replies: text: ::ואני בכלל מסכים עם המסכימים ומתנגד נחרצות למתנגדים. ובנוסף מציע קטגוריה מיוחדת לויקיפדים משועממים במיוחד תחרות הערך המפלצתי ביותר.... (כך בטוח אזכה במשהו), תנאי כניסה כתיבת לפחות 200k --ג'וגיגון - שיחה 12:01, 9 ביולי 2010 (IDT)
thread_title:  אורך התחלתי 

message: #אני מציעה להעביר מתקנון התחרות למדדי עשרת הדיברות את התקנה: "תינתן העדפה משנית לוויקיפדים חדשים על פני ויקיפדים ותיקים ומוכרים. כן תינתן העדפה קלה לעבודת צוות ראויה להערכה. נימוקי חבר השופטים יפורסמו בפומבי". תקנה זו צריכה להיות חלק משיקולי השיפוט של השופטים. עורך חדש צריך להשקיע הרבה יותר מאמץ בכתיבת ערך טוב מאשר עורך ותיק. הוא צריך תוך כדי הכתיבה ללמוד דברים בסיסיים שהותיק יודע. חלק מיעדיי התחרות כפי שאני מבינה זאת, הוא הוספת כותבים חדשים לקהילה. מתן משקל בשיפוט לכך יעודד עורך חדש שיקבל בטחון כאשר ידע שנושא זה יילקח בחשבון בעת השיפוט ויכניס יותר כותבים חדשים לתחרות.
# בעת השיפוט על השופטים לתת התייחסות לכל מדד ומדד בתחרות. הקהילה וכותב הערך צריכים לדעת את שיקולי השופטים בכל מדד ולא רק התרשמות כללית שהיא אינה מדידה. הקפדה על הכללים האלה תבטיח שהשופטים יתייחסו לכל מדד ושום מדד לא יישכח. מניסיוני כאשר מעלים על הכתב נושא מסויים שמים אליו לב יותר ולעיתים מגלים דברים שלא חשבנו עליהם קודם. כתיבה מכריחה את הכותב להסדיר את מחשבותיו ולארגנם Hanay •  שיחה • את נשר כבר ראית? 10:25, 15 במאי 2010 (IDT)
replies: text: עשרת הדיברות לערכים בתחרות נכתבו על ידי במטרה להדגיש את מה שסברתי שהם קריטריונים לערך טוב - כל ערך טוב. מה שאת מציעה להוסיף כלל אינם קריטריונים לערך טוב. בכל מקרה, עשרת הדיברות אינם הנחיות מחייבות לשופטים. ובכלל, חנה, אני חושב שאת מתייחסת לתחרות בסוג של רצינות תהומית שאין בה ומעולם גם לא הייתה בה וטוב שכך. התחרות נועדה להיות מאורע משמח ומהנה. ה"שיפוט" לא חייב להיות כל כך כבד ראש וחף מפניות וטהור כמו במערכת המשפט. אני מסכים, עם זאת, שהחלטות השופטים צריכות להיות מפורטות וארוכות, ולא רק רשימה של זוכים. ‏Harel‏ • שיחה 14:20, 15 במאי 2010 (IDT)
replies: text: ::: הראל, אני מתחבר לראש שלך. "התחרות נועדה להיות מאורע משמח ומהנה" - חותם על כל מילה. הייתי מרחיב את זה לוויקיפדיה כולה. " השהייה בוויקיפדיה נועדה להיות שהייה מהנה". איתן - שיחה 16:21, 15 במאי 2010 (IDT)

text: :הראל, כל הזמן אני קוראת שצריך ללמוד מהגרמנים איך לנהל את הויקיפדיה. אני מודה ומתוודה, אני ייקית באופיי. מה שכתבתי כתבתי מתוך ניסיון. תחרות יכולה  להיות מאורע "משמח" וגם להתנהל תוך הקפדה על כללים. אין סתירה בין השניים. לדעתך עשרת הדברות אינם מחייבות. אני חושבת שהן צריכות להיות מחייבות. וסליחה, גם השם שבהם הם נקראו "עשרת הדברות" אומרות שהן מחייבות. הם לא נקראו "עשרה מדדים שהשופטים יתחשבו בהם או לא אם יתחשק להם".  Hanay •  שיחה • את נשר כבר ראית? 14:29, 15 במאי 2010 (IDT)
replies: text: ::אין דבר שמשמח אותי יותר מאנשים שהם ייקים באופיים :) ‏Harel‏ • שיחה 16:32, 15 במאי 2010 (IDT)
thread_title:  עשרת הדיברות לערכים בתחרות - הצעה לתוספת ולשיפור 

message: יצרתי אשף הרשמה לתחרות שמסביר את מהות התחרות (עם מקבצי הערכים), משלב את ההודעות לעיתונות, מכוון את הכותבים (גם החדשים והלא רשומים). אנא סייעו בעריכתו ובשיפורו. ערן - שיחה 10:30, 12 ביוני 2010 (IDT)
replies: text: לדעתי האשף הוא פשוט דרך מצוינת לפנות לכותבים חדשים, כמו בויקיפדיה:ויקיפדיה צעד אחר צעד המוצלח. תודה ערן! Ravit - שיחה 09:47, 13 ביוני 2010 (IDT)
replies: text: :ומי אמר שהתחרות באמת תהיה דווקא עם מקבצי ערכים? ‏YHYH ۩ שיחה • מיזם הכדורגל במדינות • 19:02, 09/07/2010
thread_title:  אשף הרשמה 

message: אם התחלתי לכתוב ערך לפני התחרות, אוכל לצרף אותו לתחרות באמצע כתיבתו, עם פתיחתה של התחרות? ‏YHYH ۩ שיחה • מיזם הכדורגל במדינות • 08:48, 22/06/2010
replies: text: הכל תלוי בכללים שייקבעו. בתחרות הקודמת ביום הקובע לתחילת התחרות הערך היה צריך להיות בגודל של עד 5K . באיזה ערך מדובר? Hanay •  שיחה  08:51, 22 ביוני 2010 (IDT)
replies: text: :בתכנוני להרחיב משמעותית מספר ערכים בחודשים הקרובים, הבעיה היא שאני לא יודע מתי התחרות תתחיל. ‏YHYH ۩ שיחה • מיזם הכדורגל במדינות • 08:54, 22/06/2010
replies: text: ::בערך באמצע חודש יולי, אחרי גמר המונדיאל • עודד (Damzow) • שיחה • !For King and Country‏ • 08:57, 22 ביוני 2010 (IDT)
thread_title:  שאלה לגבי התחרות 

message: משהו קורה בנושא של התחרות? פשוט אני לא רואה ששום דבר מתחדש פה... ‏YHYH ۩ שיחה • מיזם הכדורגל במדינות • 17:42, 08/07/2010
replies: text: בגדול? היא צריכה אבא דוחף שישמש כמזכיר, יקח אחריות וירכז. yanshoof • שיחה • דרוש משתמש שיש לגביו הסכמה כללית בוויקי לניסוי מעניין  18:48, 8 ביולי 2010 (IDT)
replies: text: :ובכן, היא זקוקה לאבא חדש, כי לאבא הישן אין יותר מדי זמן. היא זקוקה למישהו שיש לו זמן לדחוף, לנהל ולתמרן את המשתתפים. היא זקוקה לשופטים ולמתמודדים. היא זקוקה בעיקר למישהו שיקח את המושכות. לי, לצערי, אין זמן • עודד (Damzow) • שיחה • !For King and Country‏ • 22:34, 8 ביולי 2010 (IDT)
replies: text: ::התחרות חשובה. אם אף אחד אחר לא מתנדב, אקח את זה על עצמי. מישהו?? ‏Danny-w‏ 18:46, 9 ביולי 2010 (IDT)
replies: text: ::: לך על זה דני, העם אתך! אלמוג  18:54, 9 ביולי 2010 (IDT)
replies: text: ::::אני מסכים לחלוטין עם הדברים שנכתבו במעלה הדף - התחרות צריכה הפעם להיות נחלתה של כל ויקיפדיה, לא רק של השופטים והמתמודדים. כדאי להעלות את הנושא במזנון ולגייס לעניין את כל הקהילה. ‏YHYH ۩ שיחה • מיזם הכדורגל במדינות • 18:58, 09/07/2010
replies: text: :::::ואיך אתה מציע לשתף את אלה שלא רוצים להשתתף? גילגמש • שיחה 20:40, 9 ביולי 2010 (IDT)
replies: text: :::::: השתתפות היא לא רק על ידי התמודדות או שימוש כשופטים. אפשר לתרום לתחרות גם על ידי עזרה לכותבים השונים, שיפור ערכים, הערות בונות בדפי השיחה וכמובן - קבלת פנים וחניכת המשתתפים החדשים שנרשמו לוויקיפדיה כדי להשתתף בתחרות. בברכה, MathKnight הגותי (שיחה) 20:45, 9 ביולי 2010 (IDT)
replies: text: :::::::לדעתי, אחד התפקידים העיקריים של המזכיר צריך להיות עזרה למשתתפים. בעיקר בפן החוקי (איזה ערך מותר, איזה לא וכו') וגם הכוונה ועזרה, ביקורת עמיתים, הצעת נושאים לשילוב בערך וכו'. גילגמש • שיחה 20:47, 9 ביולי 2010 (IDT)

text: :::::::אולי להקים צוות מזכירות ולא רק מזכיר אחד? גילגמש • שיחה 20:50, 9 ביולי 2010 (IDT)

text: :::::::רעיון מצויין! אתה מוזמן להירשם ביחד איתי. תודה. דני. ‏Danny-w‏ 21:10, 9 ביולי 2010 (IDT)
replies: text: ::::::::נרשמתי גילגמש • שיחה 21:11, 9 ביולי 2010 (IDT)
replies: text: :::::::::נראה לי שהתפקיד העיקרי של מזכיר צריך להיות פרסום התחרות וגיוס כותבים (חדשים) אליה. ערן - שיחה 15:29, 10 ביולי 2010 (IDT)

text: ::: דני, כל הכבוד על היוזמה. אני כאן על מנת לתת פידפק של מזכיר התחרות הקודמת, ואולי להשתתף אף בתחרות כמתמודד בעצמי. יש למישהו דגל שהוא רוצה לקדם? • עודד (Damzow) • שיחה • !For King and Country‏ • 00:23, 10 ביולי 2010 (IDT)
thread_title:  מה קורה? 

message: אני מאד מקווה שלפני התחלת התחרות יגובשו הכללים של התחרות לאור הערות הויקיפדים השונים והדיונים שהתנהלו לעיל. הצעתי את עצמי כשופטת, אבל מבחינתי הנושא מותנה בגיבוש  כללים ברורים, במיוחד נושא השקיפות של עזרת השופטים למתחרים השונים, באיזה צורה ובאיזה תנאים והיכן העזרה תינתן Hanay •  שיחה  12:21, 10 ביולי 2010 (IDT)
replies: text: אני חושב שהשנה צוות המזכירות יגיש את העזרה הנדרשת למתמודדים. גילגמש • שיחה 12:54, 10 ביולי 2010 (IDT)
replies: text: :זו הצעה נוספת להצעות שהועלו לעיל. יש גם הצעות נוספות שהועלו שיש להתייחס אליהם בכל מקרה אם תתקבל הצעתך שצוות המזכירות יעזור , אז חשוב שצוות זה לא ישמש בתפקיד של שופט. הועלתה לעיל שאלה, ומה יקרה אם רק השופט יכול לסייע בגלל תחום התענינותו. זאת נקודה חשובה, לכן חשובה מאד השקיפות של מתן העזרה הזאת אם יהיה צורך בה Hanay •  שיחה  13:01, 10 ביולי 2010 (IDT)
replies: text: ::יהיו שלושה מזכירים (דני, אולי אביר מתמ' ואני) כך שנכסה את מרבית התחומים שעומדים לתחרות. גילגמש • שיחה 13:08, 10 ביולי 2010 (IDT)
מזכירי התחרות ישתדלו לסייע בעיצה טובה ובניסוח, כפי הבנתם, לכלל הכותבים. לכן יש שלושה מזכירים השנה. למזכירי התחרות אין ולא אמורה להיות השפעה על השופטים ואין להם נגיעה להחלטות השופטים. (מובן שבמידה שמזכיר יידרש להיות שופט, במקרה קיצון בו לא יהיו שופטים מתנדבים, הוא לא יוכל לעזור, כמו שאר השופטים). 
יותר מכך, אני מקווה שהעזרה מטעם מזכירי התחרות תהווה מודל לעזרה מצד כל הויקיפדים המנוסים והוותיקים כלפי הערכים המשתתפים בתחרות. אני מקווה שהתחרות תחזור להיות דבר מגבש ומהנה, שייעשה בכיף ובהנאה, כקהילה. בהצלחה לכולנו. דני. ‏Danny-w‏ 11:20, 11 ביולי 2010 (IDT)
thread_title:  גיבוש כללים חדשים  

message: כמנטר פעיל, אני מוכן לקחת על עצמי בדיקת הערכים הגמורים במסגרת התחרות, מבחינת קישורים פנימיים נכונים, הגהה, עניינים טכניים וכדומה. אני מציע זאת, כי רצוני עז להשתתף בתחרות, ואין לי דרך אחרת... אז אני מפרסם כאן ומי שירצה מוזמן לפנות אלי, ואעשה את העבודה השחורה.
אולי אפשר לציין זאת איפשהו בדף התחרות. ויקיפד ~  אהמ ~ בית המשפטים העליון  05:44, 11 ביולי 2010 (IDT)
replies: text: תוכל להציע את עזרתך למתחרים השונים תוך תאום איתם. אני יכולה להגיד לך מניסיוני שעזרה כזאת תתקבל בברכה. Hanay •  שיחה  08:41, 11 ביולי 2010 (IDT)
thread_title:  פינת המנטר 

message: בארכיון וגם בדף שיחה הועלה מספר פעמים הרעיון לתחרות מיוחדת למקבצי ערכים - כתיבת מספר ערכים בנושא מסויים. מדוע זה לא נכנסה התחרות? זהר דרוקמן - מי לוקחת במונדיאל? 15:52, 11 ביולי 2010 (IDT)
עקרונית, אין מניעה מהשתתפות של מקבץ ערכים כתחליף לערך אחד
כאשר "לקחתי את המושכות" לא עמדה לנגד עיניי הצעה קונקרטית. במידה שתהיה הצעה קונקרטית (א. מה כמות הערכים המינימלית עליהם מדובר. מן הסתם יותר משני ערכים; ב. האם ייתכנו ביניהם קצרמרים. אם כן - כמה. אם לא - מה הגודל המינימלי).
במידה שתהיה הסכמה בסיסית על ההגדרה בדף השיחה - נכניס לתחרות גם את עניין מקבץ הערכים.
עדיין לא מאוחר. האם מישהו מהתומכים ברעיון יכול לנסח כאן הצעה להגדרת מקבץ ערכים? תודה, דני. ‏Danny-w‏ 21:01, 12 ביולי 2010 (IDT)
replies: text: להלן הצעה:

text: *פרס מקבץ הערכים - פרס לשיפור או כתיבת מקבץ ערכים בנושא קרוב (לדוגמה, מונחים אסטרונומים קרובים, יצירות תרבותיות בעלות מכנה משותף או אירועים בולטים בהיסטוריה של מדינה כלשהי). על המקבץ לכלול לכל הפחות 5 ערכים בעלי מכנה משותף ברור ולעמוד בתנאים הרגילים לערכים הזכאים להשתתף בתחרות (אורך או צורך בשכתוב ו/או עריכה). השופטים ישפטו על פי השיפור הכולל במקבץ הערכים והזיקה ביניהם. זכרו - אל תנסו להפוך את כולם למומלצים - עדיף 10 ערכים טובים מאשר אחד מומלץ ו-9 קצרמרים. (יש להגיש מועמדות על פי הבתים)

text: דעות? זהר דרוקמן - תמנון בזכות עצמו! 21:24, 12 ביולי 2010 (IDT)
replies: text: :אהבתי ביותר! רק שאלה קטנה, פרוצדורלית בעיקרה, אני יכול להגיש מועמדות באחת משלושת הבתים? בבית נפרד? הגשה מראש על מועמדות של המקבץ? ומה יקרה אם תוך כדי התחרות החלטתי להתרכז בערך אחד ולזנוח את הרביעיה? האם אבודה לי הבכורה? • עודד (Damzow) • שיחה • !For King and Country‏ • 21:31, 12 ביולי 2010 (IDT)
אני מציע מינימום של ששה ערכים שאינם קצרמרים (לפי הגדרת קצרמר), בנושא אחד. מקבץ הערכים לא יעמוד בתחרות נפרדת, אלא יהוו תחליף למאמר מתחרה יחיד - באחד משלושת הבתים הקיימים.דוגמאות למקבצי ערכים חסרים: 
* ציורי פול גוגן (הרחבה בנושא הצייר, וכתיבה של לפחות עוד חמישה ערכי ציורים
* עבודה סוציאלית ומדינת הרווחה (גישת הכוחות בעבודה סוציאלית, גישת המערכות בעבודה סוציאלית, מדינת הרווחה (כלומר: הרחבת פיסקת הביקורת - "התנגדות קפיטליסטית למדינת הרווחה", "התנגדות קומוניסטית למדינת הרווחה"), ועוד לפחות שלושה ערכים נוספים. 
הערכים אינם אמורים להיות מומלצים, אולם השיפוט יתחשב בהיקפם ובכמותם, וכן במידת הקשר ביניהם, כולל קישורים פנימיים מתאימים, לפי ההקשר. 
זאת הצעתי. מה עמדתכם? תודה, דני. ‏Danny-w‏ 21:47, 12 ביולי 2010 (IDT)

text: :אני כמובן מסכים, דיי דומה להצעה שלי. אבל מדוע שלא נציב את אותו רף כניסה לערכים? זהר דרוקמן - תמנון בזכות עצמו! 21:48, 12 ביולי 2010 (IDT)
replies: text: ::מה הכוונה? ‏Danny-w‏ 21:50, 12 ביולי 2010 (IDT)
replies: text: :::שישה ערכים זה די הרבה. אני חושב שחמישה (מרכזיים) זה די והותר. חשוב על כתיבת שישה ערכים מקיפים בפרק זמן של חודש. זה יותר מדי לדעתי... • עודד (Damzow) • שיחה • !For King and Country‏ • 21:51, 12 ביולי 2010 (IDT)
replies: text: :::::לנגד עיני דמיינתי ערכים בני שתיים-שלוש פיסקאות, ולכן הצעתי מינימום של שישה. אבל לאור האמור כאן, מקובל עלי מינימום של חמישה. ‏Danny-w‏ 21:55, 12 ביולי 2010 (IDT)
replies: text: ::::::הרעיון הוא כתיבת ערכים מקיפים (לא מומלצים, או שכן בהמשך) על מספר נושאים משיקים. חשוב שיהיו משיקים האחד לשני, כפי שהובהר, ולגבי היקפם והניקוד - את זה נשאיר לשופטים לקבוע... • עודד (Damzow) • שיחה • !For King and Country‏ • 21:57, 12 ביולי 2010 (IDT)
replies: text: ::::::בהחלט הכוונה היא למשהו יותר מרשים משתיים-שלוש פסקאות (זה בת'כלס עדיין קצרמר), אבל מנגד - לאו דווקא מומלץ. ערך בן 15-20K שעוסק בכל הנקודות המרכזיות הוא נהדר. לגבי רף הכניסה - אני מדבר על אילו ערכים יכולים להכלל בתחרות. ההצעה שלי - אותו רף כמו לשאר הערכים (צריכים להיות אדומים, בני 5K כולל קוד ומטה או לשכתוב/עריכה). זהר דרוקמן - תמנון בזכות עצמו! 21:59, 12 ביולי 2010 (IDT)
replies: text: ::::::: • עודד (Damzow) • שיחה • !For King and Country‏ • 22:02, 12 ביולי 2010 (IDT)

text: :::::::• דני Danny-w
בדיון הקודם הסברתי שלדעתי כדאי שהתחרות תתבסס על מקבצי ערכים ולא על כתיבת ערכים ספציפיים (במקום, ולא בנוסף). בעיות שנוצרות כשזה בנוסף (כלומר מוגדר כפרס) הן:
*הדגש של התחרות נשאר על כתיבת ערך מומלץ, ויש פחות חדשנות ועניין בתחרות (זה רק פרס משנה)
*זה מאבד מעט את הפואנטה, כי איך ישפטו מקבץ ערכים כנגד ערך מומלץ גדול? הקריטריונים הרי אחרים. זו תחרות שונה לגמרי.
*כשכל המועמדים יהיו מקבצים כנראה יהיה יותר שיתוף פעולה.
ערן - שיחה 23:28, 12 ביולי 2010 (IDT)

text: לאור הערתו של ערן, נראה לי שכדאי באמת לפתוח בית למקבץ ערכים ולא לשים אותם בתחרות מול ערך אחד מומלץ, שכן הקריטריונים בשני המקרים לא אותו דבר. אני לא רואה כרגע צורך ב-3 בתי מקבץ לפי נושאים (מקבץ ערכי מדע, מקבץ ערכי היסטוריה וכו'). השאלה היא השיפוט - האם נמנה שופטים מיוחדים לבית המקבצים או שנעזר בשופטי הבית האחרים, כל אחד ישפוט מקבצים בתחום ההתמחות שלו (שופטי בית המדע ישפטו ערכים בנושאי מדע וכו'). בברכה, MathKnight הגותי (שיחה) 23:39, 12 ביולי 2010 (IDT)
replies: text: :אכן ניתן להציב את מקבצי הערכים בבית נפרד, אם זה רצון הקהילה. אין צורך בשופטים נפרדים ל"בית מקבצי הערכים" (גם כך אין יותר מדי מתנדבים לתפקיד שופט) אלא השופטים מהתחום הרלוונטי ישפטו גם אותו. האם זה באמת רצון הקהילה? ‏Danny-w‏ 23:50, 12 ביולי 2010 (IDT)
replies: text: ::רעיונות טובים. גילגמש • שיחה 04:30, 13 ביולי 2010 (IDT)

text: טוב, ישנתי על זה. להחליף את כל התחרות בתחרות על מקבצים זה לא רעיון טוב. אני לדוגמה לא אצליח לעמוד בכתיבת 5 ערכים מקיפים בנושא שבו בחרתי להתמקד (הן מפאת הזמן הדרוש למחקר והן מבחינת הזמן הדרוש לכתיבה). זה רעיון טוב לקבוצות כתיבה, ושוב, גם כאן אני לא יכול להתחייב לקבוצה או אפילו לבן זוג (קוצר זמן וגו'). אז, או שיוצרים בית (וירטואלי? ממשי?) למקבצים, או שנפסיד כמה וכמה כותבים, או לחילופין אפשר להרחיב את מסגרת הזמן של התחרות (לא רעיון טוב, מתכון בטוח לאובדן מומנטום) • עודד (Damzow) • שיחה • !For King and Country‏ • 12:33, 13 ביולי 2010 (IDT)
replies: text: :חברה, מישהו צריך לשפוט את המקבצי ערכים האלה. זה הרבה מאוד עבודה. תומר א. - שיחה - משנה ויקיפדית  12:39, 13 ביולי 2010 (IDT)
replies: text: ::אכן. אולי בעזרת עבודה שיתופית אפשר לקחת את זה כפרוייקט, אבל לשפוט אותם זה עבודה גדולה יותר מאשר לשפוט ערך אחד (גם אם הוא ארוך יותר מכל אחד מהערכים שבמקבץ). בכל זאת אפשר להקים בית נפרד למקבצים (לא תחרות שלמה, כי התחרות על ערכים מומלצים כבר החלה ונרשמו אליה) - אם השופטים בכל תחום יעידו שהם מוכנים לשפוט גם מקבצים. מכיוון שהשופטים של המקבצים יגיעו מתחומים שונים לחלוטין ולא יכולים להחליט "איזה מקבץ יותר טוב", אפשר להשתמש בשיטה הבאה: כל צוות שיפוט ייתן למקבץ שעוסק בנושא הבית שלו ניקוד מסוים מתוך 1,000 נקודות אפשריות. המקבץ שיקבל את מספר הנקודות הגבוה ביותר משופטי הנושא שלו, יזכה בתחרות. ‏YHYH ۩ שיחה • מיזם הכדורגל במדינות • 15:05, 13/07/2010
thread_title:  מקבצי ערכים - לאן נעלמו? 

message: כשופט בתחרות הכתיבה הקודמת אני מוצא את הלו"ז בעייתי משתי בחינות:
א. חודש אינו מספיק לכתיבת ערכים ולליטושם עד רמה של מומלצים. בתחרות הקודמת קיבלנו בקשות הארכה רבות, את חלקן אישרנו, אך גם הן לא הספיקו.
ב. פירסום התוצאות חל במוצאי שבת שאחרי ראש השנה . ימים אלו והימים שלפניהם הם תקופה עמוסה מאוד מבחינת הוויקיפדים הדתיים, המקדישים זמן נכבד בימים אלו לסליחות, לעיסוק בענייני ראש השנה, יום כיפור וסוכות. (למשל, חשבתי לשמש שוב כשופט בתחרות הנוכחית, אבל לו"ז זה אינו מאפשר לי לעשות זאת).
לכן אני מציע שינוי בלוח הזמנים. לכתיבת הערכים יינתן חודש נוסף, עד 29 בספטמבר (סוף חול המועד סוכות). לא יינתנו הארכות נוספות. פרסום התוצאות יהיה במוצאי שבת 9 באוקטובר, שעה לאחר יציאת השבת. 
אקווה שבקשתי תתקבל בהבנה ובתמיכה. בברכה - ברי"א • שיחה • ב' באב ה'תש"ע • 13:55, 13 ביולי 2010 (IDT)
replies: text: יש פה סכנה של אובדן מומנטום, הן של הכותבים והן של הקהילה • עודד (Damzow) • שיחה • !For King and Country‏ • 13:59, 13 ביולי 2010 (IDT)
replies: text: :ייתכן, אך זמן קצר מדי עלול לגרום לייאוש ולנשירה של מתמודדים. תוכל לראות פערים ניכרים בין רשימות המתמודדים בתחרויות שעברו, לבין אלו שהגיע לקו הגמר. חלקם ציינו במפורש שפתאום נגמר להם הזמן. ברי"א • שיחה • ב' באב ה'תש"ע • 14:19, 13 ביולי 2010 (IDT)
replies: text: :: מ-11 ביולי עד 29 באוגוסט זה חודש וחצי. יותר מאשר בחמש התחרויות הראשונות. אם הדרישה תבוא מויקיפדים נוספים נוכל להוסיף עוד שבוע לכותבים ועוד שבוע לשופטים. אבל אני מסכים עם עודד שנאבד את המומנטום אם נדחוף ליותר מזה. אשמח לשמוע בעניין זה את עמדת הקהילה. בברכה, דני. ‏Danny-w‏ 14:26, 13 ביולי 2010 (IDT)
replies: text: :::אפשר כבר להתחיל לכתוב? • עודד (Damzow) • שיחה • !For King and Country‏ • 14:31, 13 ביולי 2010 (IDT)
replies: text: ::::מועד תחילת התחרות: 11/7/2010. בהצלחה לכל הכותבים.  ‏Danny-w‏ 14:55, 13 ביולי 2010 (IDT)
thread_title:  תאריכים 

message: במטרה לשתף את כלל הקהילה בתחרות, ולחזור לרוח התחרות שעניינה הנאה בכתיבה, ובהמשך להצעה שהועלתה בעבר על ידי עודד, מוצע להוסיף קטגוריה נוספת - בה יעמדו שווה בשווה כל הערכים ללא הפרדה בין הבתים, לפרס חביב הקהל. להלן פרטי ההצעה:
*פרס חביב הקהל יינתן לערך שהמצביעים הרבים ביותר יבחרו בו כחביב ואהוב עליהם, ללא קשר לקריטריוני השיפוט. הדגש פה לא יהיה על גודל הערך ועל כמות הקישורים האדומים בו, אלא על היותו מעניין, אטרקטיבי, חינני, מוצא חן, חביב. 
*כל ויקיפד בעל זכות הצבעה (לפי זכות ההצבעה המקובלת בויקיפדיה) יוכל להצביע עבור ערך אחד חביב עליו במיוחד. המצביעים יוכלו להביע את עמדתם בעד (כלומר מדוע בחרו בערך) בקצרה, באורך של כשורה. ההצבעות והדיונים יסובו על הצד החיובי שבערכים - לצורך מועמדותם לפרס חביב הקהל, ולא על צדדים שליליים בהם.
* שופטי התחרות לא יוכלו להצביע על ערכים בתחום הבית אותו הם שופטים. אדם לא יצביע בעד ערך שכתב.
*ההצבעה תיפתח כשבוע לפני תום התחרות, על מנת לאפשר כתיבת הערכים וקריאתם על ידי הויקיפדים לפני גיבוש עמדה. 
*ההצבעה תיפתח על ידי מזכירי התחרות, בדף נפרד, שיקושר אל דף התחרות. מזכירי התחרות הם שיספרו את הקולות ויקבעו - בשקיפות ועל פי רוב המצביעים בעלי זכות ההצבעה - מי הערך הזוכה בפרס חביב הקהל. 
אבקש את הערות הקהל להצעה. האם היא מקובלת, האם הייתם משנים משהו בהצעה? בברכה, דני. ‏Danny-w‏ 14:56, 13 ביולי 2010 (IDT)
replies: text: בדיוק מה שראיתי לנגד עיניי -  • עודד (Damzow) • שיחה • !For King and Country‏ • 15:28, 13 ביולי 2010 (IDT)
replies: text: :תומך בסייג עבור ערך אחד. לא שולצה ולא נעליים. רוצים ליהנות, לא להתפלסף. עזר - שיחה 15:38, 13 ביולי 2010 (IDT)
thread_title:  פרס "חביב הקהל" 

message: "ביומו תתן שכרו" (דברים כ"ד ט"ו). גם אם בפיגור של שנה... Galoren.com - שיחה 00:06, 14 ביולי 2010 (IDT)
replies: text: יש למעניקי הפרסים דף שיחה... ‏Yonidebest Ω Talk‏ 00:29, 14 ביולי 2010 (IDT)
replies: text: :זה לא מכובד ככה, בשביל זה יש מזכירות. Galoren.com - שיחה 12:47, 14 ביולי 2010 (IDT)
replies: text: ::נשתדל שהפעם כן יחולקו פרסים. גילגמש • שיחה 15:06, 14 ביולי 2010 (IDT)
כפי שכתוב לעיל, הפרס העיקרי לזוכים הוא עצם ההנאה שבכתיבה, השותפות בכתיבת ערך מובחר בוויקיפדיה, ומתלווים אליהם הכבוד הרב ותחושת הסיפוק שבזכייה בתחרות הכתיבה. פרסים חומריים אינם מטרת התחרות. למרות זאת, אנו מקווים (ואיננו יכולים להתחייב) שיהיו גם פרסים סמליים. אנו מזמינים את הציבור לקחת חלק בכתיבת ערכים מעולים ובביקורת עמיתים ללא קשר לפרסים. . דני. ‏Danny-w‏ 15:22, 14 ביולי 2010 (IDT)
thread_title: פרסים לזוכים בשנה שעברה

message: בהמשך להחלטת ועד העמותה - נעניק הפעם קורא Wikireader, שהוא דבר ממש מגניב שטעון כבר גרסה סטטית של ויקיפדיה האנגלית (בתקווה שבעתיד יהיה אפשר לטעון גם את הגרסה העברית) - בשווי כ-380 ש"ח וכמו כן תלושי מתנה על סך 150 ש"ח ו-100 ש"ח. בהצלחה לכולם ועריכה וכתיבה מהנה! ‏ • Itzike‏ • שיחה 23:56, 14 ביולי 2010 (IDT)
replies: text: אפשר לקבל הסבר קצר מהו ה-Wikireader הזה? ‏YHYH ۩ שיחה • מיזם הכדורגל במדינות • 02:22, 15/07/2010
thread_title:  פרסים השנה 

message: התחלתי לכתוב את הערך מספרים גדולים 20 יום פני תחילת התחרות. לכן לפי החוקים איני זכאי להשתתף איתו בתחרות. אני מבקש אישור מיוחד להשתתף איתו בבית הראשון. בברכה, דניאל ב. 14:38, 15 ביולי 2010 (IDT)
replies: text: בשקלול כל הנתונים - היות שאתה הכותב היחיד של הערך, שהחל להכתב לפני 20 יום בלבד, שניתן עוד להרחיבו, ומתוך התחשבות במיעוט הערכים בבית מספר 1, לדעתי יש אפשרות לגלות גמישות במקרה זה ולהתירו כחריג שבחריג, בכפוף לאישור השופטים.  אנא פנה אל השופטים בבית מס' 1 והתייעץ עמם. ‏Danny-w‏ 18:52, 15 ביולי 2010 (IDT)
replies: text: :אני מסכים עם דני. דוד שי - שיחה 11:59, 16 ביולי 2010 (IDT)
replies: text: ::תודה. דניאל ב. 11:59, 16 ביולי 2010 (IDT)
thread_title:  בקשה לאישור ערך חריג 

message: בכל אופן, אני רוצה לעבוד על פיקסאר (בארגז חול: משתמש:נוי/ארגז חול, למקרה שלא אספיק). אם הוא יותר מ5K אני מבקש אישור מיוחד. נוי - שיחה 15:56, 15 ביולי 2010 (IDT)
replies: text: לפי דף הגרסאות הקודמות. במקרה שלך לא אמורה להיות בעיה לדעתי למרות שזה מעל 5K (הרוב זה רשימות), אבל כדאי שתתייעץ עם שופטי הבית כי רק הם יכולים לאשר. קוריצה • לול התרנגולות • אהמ • המורשת העולמית. פשוט עולמית! 16:00, 15 ביולי 2010 (IDT)
replies: text: :נכנסתי לדף הגרסאות הקודמות, ואני עדיין לא מבין איפה אני מוצא את האורך של הערך. אם יתברר שהוא מעל 5K אני אתייעץ איתם. נוי - שיחה 16:30, 15 ביולי 2010 (IDT)
replies: text: ::שלום נוי, כשאנוי מסתכלים בדף הגרסאות על הגרסא האחרונה הכי עליונה - אנו רואים בין הסוגריים מימין של התקציר לבין הוסגריים של ה(שיחה|תרומות) את הסוגריים הללו -> (6,629 בתים). שזה אומר שזה יותר מ-5K כלומר 5000 בתים. מי-נהר - שיחה 16:35, 15 ביולי 2010 (IDT)
replies: text: :::מצאתי. תודה לשניכם. אני אברר עם השופטים. נוי - שיחה 16:37, 15 ביולי 2010 (IDT)
אורך הערך כפי שרשום בגרסה האחרונה מטעה, מכיוון שב-UTF-8 כל אות עברית אחת מקודדת ל-2 בתים (סימנים ורווחים מיוצגים ע"י בית אחד). לכן האורך בתווים צ"ל מחושב בערך כחצי מאורך הגרסה האחרונה. חישוב מדויק יותר ניתן לעשות ע"י העתקת הערך למסמך WORD, ובדיקת אורכו בתווים דרך "מאפיינים" שבתפריט "קובץ". Noon - שיחה 17:29, 15 ביולי 2010 (IDT)

text: נון צודק, אך עד כמה שאני זוכר הכוונה הייתה אכן ל-5,000 בתים המופיעים בגרסאות האחרונות. גילגמש • שיחה 18:52, 15 ביולי 2010 (IDT)
replies: text: :צודק, אבל גם טועה. לא נקבע 5K כי זה נראה לנו כמו מספר טוב. נקבע כי זה האורך הסביר של ערך קצרמר (או קצרמר ועוד קצת). אין ספק שהתווים העברים תופסים שני בתים במקום אחד, אבל זה לא אומר שיש להכפיל ל-10K - זה אומר שמותר עד 2,500 תווים עברים (גם לא מדוייק - סימני פיסוק, רווחים וכמובן קוד ויקי תופסים בית אחד לכל תו). זהר דרוקמן - תמנון בזכות עצמו! 20:26, 15 ביולי 2010 (IDT)
thread_title:  איך אפשר לדעת אם ערך הוא מעל 5 קילובייט? 

message: גודלו של הערך רומן גארי הוא כ-8,000 בתים, אך כשליש ממנו הוא רשימה. האם אוכל לעבוד עליו לתחרות? AMIRBL25 - שיחה 14:21, 16 ביולי 2010 (IDT)
replies: text: אני מציעה שתפנה ישירות לשופטי הבית השני, משתמש:אלמוג או משתמש:Galoren.com ותבקש את אישורם Hanay •  שיחה  14:27, 16 ביולי 2010 (IDT)
replies: text: :בבדיקה Galoren.com - שיחה 15:54, 16 ביולי 2010 (IDT)
replies: text: :: לאחר התייעצות (שנערכה כמובן לפני כניסת השבת) אושר לכתיבה והשתתפות בתחרות. אלמוג  07:30, 17 ביולי 2010 (IDT)
replies: text: :::לפרוטוקול, מוסיף את הסכמתי. זהר דרוקמן - תמנון בזכות עצמו! 12:44, 22 ביולי 2010 (IDT)
thread_title:  אישור לערך מיוחד 

message: שימו לב, מועד פרסום החלטות השופטים נדחה ביום, ויתקיים ביום א' ולא במוצאי שבת וראש השנה, לפי בקשת חלק מהשופטים. דני ‏Danny-w‏ 10:58, 23 ביולי 2010 (IDT)
replies: text: בסדר גמור. אני בכלל חושבת שכדאי היה בכל מקום אפשרי שמועד סיום ייקבע תוך התחשבות בויקיפדים שומרי השבת Hanay •  שיחה  11:01, 23 ביולי 2010 (IDT)
thread_title:  פרסום החלטות השופטים 

message: ניתן להירשם עדיין? או שאיחרתי את המועד? חסיד מחב"דפדיה
replies: text: המועד האחרון להרשמה היה ב- 1 באוגוסט. לא ניתן להירשם יותר Hanay •  שיחה  21:29, 3 באוגוסט 2010 (IDT)
thread_title:  הרשמה 

message: לאחר שאלמוג הודיע לי כי החליט לפרוש מהשיפוט בתחרות הכתיבה,  דרוש שופט נוסף לבית השני בתחרות (מדעי החברה). אנא פנו אלי בעניין. תודה, דני. ‏‏Danny-w‏ 21:07, 16 באוגוסט 2010 (IDT)
replies: text: אם לא יהיה מתנדב אחר, ורק אם לא יהיה - אפשר לקחת אותי בחשבון מוטי - שיחה 21:09, 16 באוגוסט 2010 (IDT)
thread_title:  שופט לבית השני 

message: לראשונה בויקי העברית, ובמטרה לשתף את כלל הקהילה, מועמדים כל הערכים המשתתפים בתחרות לפרס נוסף: פרס חביב הקהל. ההצבעה תפתח ב- 24.8.2010. אנא הצביעו והשפיעו. בברכה, דני. ‏Danny-w‏ 16:21, 19 באוגוסט 2010 (IDT)
thread_title:  פרס חביב הקהל 

message: <בתיאום עם מזכירי התחרות, החלטות השופטים בבית תחרויות המשנה יפורסמו ביום א' הבא, 19.9.2010>. 
דני. ‏Danny-w‏ 22:17, 12 בספטמבר 2010 (IST)
replies: text: חשבתי שתמונות יותר קל לשפוט מערכים. לא צריך לקרוא כל כך הרבה  Hanay •  שיחה  22:21, 12 בספטמבר 2010 (IST)
*
replies: text: :אילוצים שונים, שנדונו בין שופטי הבית לבינינו באמצעי מדיה אחרים, הביאו לדחייה. עם הציבור הסליחה. דני. ‏Danny-w‏ 22:26, 12 בספטמבר 2010 (IST)
replies: text: ::גם יום ראשון עבר. עידו • שיחה 13:47, 20 בספטמבר 2010 (IST)
replies: text: :::יפורסם הערב עד מחר בבוקר. O * שיחה 13:48, 20 בספטמבר 2010 (IST)
העברה מדף השיחה שלי:
הסבר: בבית תחרויות המשנה היה רצף של תקלות. אחד השופטים לא יצר קשר (למעשה עד עתה). שופט אחר היה בעומס שלא ניתן היה לחזותו, ושופט שליש חלה (ועדיין חולה). בנוסף היו לשופטים תקלות וקשיים נוספים, שמנעו מהם להשלים את מלאכת השיפוט. השופטים - ככולנו - הם מתנדבים. למרות הקשיים האובייקטיביים - הם ינסו לסיים את מלאכת השיפוט בהמשך. בברכה, דני. ‏Danny-w‏ 13:18, 22 בספטמבר 2010 (IST)

text: התוצאות פורסמו. בברכה, דני. ‏Danny-w‏ 00:37, 8 באוקטובר 2010 (IST)
thread_title:  תחרויות המשנה, התמונה והאיור